**Кеден одағының кедендік шекарасы**

**арқылы өтетін жеке тұлғаларға**

Кеден одағының бірыңғай кедендік аумағын Беларусь Республикасының, Қазақстан Республикасының және Ресей Федерациясының аумақтары құрайды. Кеден одағының бірыңғай кедендік аумағының шегі Кеден одағының кедендік шекарасы болып табылады. Кеден одағының кедендік шекарасы арқылы тауарлардың өтуін Кеден одағының кеден заңнамасы реттейді.

**Кеден одағының кедендік шекарасына жеке пайдалануға арналған тауарлар әкелу кезінде кедендік төлемдерді төлеуден босатылуға жатады:**

1. Автомобиль немесе теміржол көлігімен жүрген кезде олардың кедендік құны баламалы 1500 еуродан аспаса және (немесе) олардың жалпы салмағы 50 килограмнан аспаса.

Әуе көлігімен жүрген кезде олардың кедендік құны баламалы 10000 еуродан аспаса және (немесе) олардың жалпы салмағы 50 кг аспаса;

|  |
| --- |
| **НАЗАР АУДАРЫҢЫЗ:****Жеке пайдалануға арналған тауарлар** – жеке адамдардың жеке, отбасылық, үй және кәсіпкерлік қызметті жүзеге асыруға байланысты емес өзге мұқтаждықтарына арналған тауарлары.Жеке тұлғалар кедендік шекара арқылы өткізетін тауарларды жеке пайдалануға арналған тауарларға жатқызуды кеден органы:осы келісімде белгіленген жағдайлардан жеке тұлғаның өткізілетін тауарлары туралы өтінішін (жолаушының кедендік декларациясын қолдана отырып, жазбаша немесе ауызша түрде);тауарлардың сипаты мен санын;жеке тұлғаның кедендік шекара арқылы өту және (немесе) олардың тауарларды өткізу жиілігін негізге ала отырып, тәуекелдерді басқару жүйесін қолдана отырып жүзеге асырады. |

1. алкогольді ішімдіктер және сыра, 18 жасқа толған бір жеке тұлғаға есептегенде 3 литрден көп емес;
2. темекі және темекі бұйымдары, 200 сигарет немесе 50 сигар не көрсетілген бұйымдар ассортиментінде 18 жасқа толған бір жеке тұлғаға есептегенде жалпы салмағы 250 гр. көп емес.
3. босқындар, мәжбүрлеп қоныс аударушылар, көшіп келушілер әкелген бұрын пайдалануда болған тауарлар, сондай-ақ осы тұлғалардың меншегіндегі бір автомобиль және бір тіркеме;
4. мұраға алған тауарлар, сондай-ақ бір автомобиль және бір тіркеме, осындай тауарларды, автомобильді және тіркемені мұраға алу фактісі құжатпен расталған жағдайда;
5. дипломатия қызметкерлері, дипломатиялық өкілдіктің немесе консулдық мекеменің әкімшілік-техникалық персонал қызметкерлері және олардың отбасы мүшелері әкелген тауарлар;
6. Кеден одағының кедендік аумағынан тыс болу мерзімі кемінде 11 айды құраған (құжатпен растаған жағдайда) мемлекеттік органдардың шет мемлекетке жұмысқа жолданған жеке тұлғалар әкелетін тауарлар;
7. шекарадан тыс жерлерде кемінде 1 жыл болған жеке тұлғалар әкелетін (құжатпен растаған жағдайда), олардың кедендік құны баламалы 5000 еуродан аспаса;
8. Кеден одағының кедендік аумағына өзгеріссіз жағдайда қайта әкелінетін, оларды Кеден одағының аумағынан әкетілгенін растаған жағдайда;
9. Кеден одағына мүше мемлекеттің заңнамасына сәйкес олар осындайға жатқызылған жағдайда, мәдени мұра;
10. Мүрде (күл) бар урналар, қайтыс болғанның денесі (мәйіті) салынған табыттар;
11. Шет мемлекеттің аумағында тіркелген, Кеден одағына мүше мемлекеттердің жеке тұлғалары алты айдан аспайтын мерзімге әкелетін жеке пайдалануға арналған көлік құралдары, кедендік баждарды, салықтарды төлеу қамтамасыз етілген жағдайда;
12. Шет мемлекеттің аумағында тіркелген шет елдің жеке тұлғалары әкелетін жеке пайдалануға арналған көлік құралдары Кеден одағының кеден аумағына - осы аумақта өзінің болу мерзіміне, алайда бір жылдан көп емес.

Кеден одағының кедендік шекарасы арқылы жүру кезінде міндетті кедендік декларациялауға жатады (жолаушы кедендік декларациясы толтырылады):

1. Кеден одағына мүше мемлекеттің аумағында тіркелген Кеден одағының кедендік аумағынан уақытша әкетілетін және мұндай аумаққа қайта әкелінетін жеке пайдалануға арналған көлік құралдарын қоспағанда, жеке пайдалануға арналған көлік құралдары;
2. Әкелінетін тауарлар, олардың кедендік құны баламалы 1500 еуродан асатын және (немесе) олардың жалпы салмағы 50 килограмнан асатын;
3. Әкелінетін және әкетілетін қолма-қол ақша қаражаттары (банкноталар, қазынашылық билеттер, монеталар, бағалы металдардан жасалған монеталарды қоспағанда) және (немесе) жалпы сомасы баламалы 10 000 АҚШ доллары аспайтын жол чектері;
4. Әкелінетін және әкетілетін ақша құралдары (вексельдер, банктік чектер, бағалы қағаздар);
5. Бағалы металдар: уақытша әкелінетін, әкетілетін (уақытша әкетілетін зергерлік бұйымдарды қоспағанда);
6. Бағалы тастар;
7. Мәдени құндылықтар;
8. Кеден одағына мүше мемлекеттердің әкетілетін мемлекеттік наградалары;
9. Жойылып кету қаупі бар жануарлар мен өсімдіктер, олардың бөліктері, сондай-ақ олардан алынған өнімдер;
10. Қару мен оқ-дәрілер;
11. Әкелінетін алкогольді сусындар мөлшері 3 литрден аспайтын;
12. тиісті құжаттары болған кезде медициналық көрсетулер бойынша дәрілік құралдар түріндегі есірткі құралдары және психотроптық заттарды;
13. Радиоэлектронды құралдар және (немесе) азаматтық мақсаттағы жоғары жиіліктегі құрылғылар, оның ішінде қоса жасалған немесе басқа да тауарлардың құрамындағылар;
14. Шифрлау функциясы бар техникалық құралдар;
15. мұраға алған жеке пайдалануға арналған тауарлар, осындай тауарларды мұраға алу фактісі құжатпен расталған жағдайда;
16. иесімен бірге жөнелтілетін багажбен әкелінетін жеке пайдалануға арналған тауарлар, егерде оларды өткізетін жеке тұлғаның иесімен бірге жөнелтілмейтін багажы болса;
17. Кеден одағының кеден заңнамасымен айқындалған өзге де тауарлар.

Жеке тұлға өз қалауы бойынша жазбаша нысанда кедендік декларациялауға жатпайтын тауарларды жазбаша нысанда декларациялауға құқылы.

16 жасқа толмаған жеке тұлғаның жеке пайдалануға арналған тауарларын кедендік декларациялауды оны алып жүретін тұлға (ата-анасының бірі, осы тұлғаны асырап алушы, қамқорлыққа алушы немесе қамқоршы, кәмелет жасқа толмаған тұлғалар тобының ұйымдасып шығуы (кіруі) кезінде - топ жетекшісі) жүргізеді.

Жолаушылар кедендік декларациясын беру кеден органына онда мәлімделген мәліметтерді растайтын құжаттардың ұсынылуымен қоса жүруі тиіс.

Мұндай құжаттарға:

1) жеке басын куәландыратын құжаттар (соның ішінде кәмелетке толмаған тұлғалар);

2) кәмелетке толмаған тұлғаны асырап алуды, қамқорға алуды, қамқорлықты растайтын құжаттар;

3) декларацияланатын жеке пайдалануға арналған тауарлардың құнын растайтын құжаттар;

4) көліктік (тасымалдау) құжаттар;

5) кедендік төлемдерді төлеу бойынша жеңілдіктерге құқықты растайтын, соның ішінде жеке тұлғаның жеке пайдалануға арналған тауарларды уақытша әкелуін (әкетуін) растайтын, сондай-ақ жеке тұлғаны босқын, мәжбүрлі қоныс аударушы не кеден одағына мүше мемлекеттердің заңнамасымен айқындалған тәртіпте тұрақты тұруға қоныс аударушы деп тануды растайтын құжаттар;

6) тарифтік емес және техникалық реттеу шараларынан басқа, шектеулердің сақталуын растайтын құжаттар;

7) жеке пайдалануға арналған көлік құралын сәйкестендіруге мүмкіндік беретін мәліметтер бар құжаттар;

8) жеке пайдалануға арналған көлік құралын иелену, пайдалану және (немесе) билік ету құқығын растайтын құжаттар;

9) ұсынылуы Кеден одағының кеден заңнамасында көзделген басқа да құжаттар мен мәліметтер жатады.

Жеке пайдалануға арналған тауарларды жеке тұлғалардың әкелу кезінде мына кедендік баждармен, салықтардың ставкалары қолданылады:

1. кедендік құнынан 30 пайыздық бірыңғай ставкамен, бірақ әр 1 килограмы үшін кемінде 4 еуро, 50 килограмдық салмақ нормасынан асып кету бөлігінде салмақтың және (немесе) құн нормасы баламалы 1500 еуродан – жеке пайдалануға арналған тауарларды әкелген жағдайда, олардың кедендік құны баламалы 1500 еуро асатын және (немесе) олардың жалпы салмағы 50 килограмнан асатын;
2. жиынтық кедендік төлемі – жеке пайдалануға арналған бөлінбейтін тауарларды әкелеен жағдайда. Жиынтық кедендік төлемі кедендік баждардың сомасы (Кеден одағының Бірыңғай кедендік тарифімен белгіленген) мен салықтардан (Қазақстан Республикасының Салық кодексімен белгіленген) тұрады;
3. мөлшеры 5 литрге дейін этил спиртін әкелген жағдайда - 1 литр үшін 22 еуро бірыңғай ставкасы бойынша;
4. саны 3-тен 5 литрді қоса алғанда алкогольдік ішімдіктер және сыраларды әкелген жағдайда сандық норманың 3 литрге артық болуы бөлігінде 1 литр үшін 10 еуро бірыңғай ставкасы бойынша;
5. тауардың кедендік құнынан 30 пайыздық бірыңғай ставкамен, бірақ салмақтың 1 килограмы үшін кемінде 4 еуро, құн нормасы баламалы 5000 еуро асып кету бөлігінде –шекарадан тыс жерлерде кемінде 1 жыл уақытша тұратын (құжатпен растаған жағдайда) жеке тұлғалар кедендік құны баламалы 5000 еуро сомасынан асатын тауарларды әкелген жағдайда.

**Жеке тұлға Кеден одағының аумағынан жеке пайдалануға арналған мына тауарларды әкете алмайды:**

1. кедендік құны баламалы 25000 АҚШ долларынан асатың асыл металдар және асыл тастар;
2. балық және теңіз өнімдері (бекіре тұқымдас балық түрлерінің уылдырығынан басқа) мөлшеры 5 кг көп;
3. бекіре тұқымдас балық түрлерінің уылдырығы, салмағы 250 грамнан көп;
4. бөлек ыдыста болатын мөлшері 10 литрден асатын отын.

**Жеке пайдалануға арналған тауарлар болып табылмайтын тауарларға жатады:**

1. табиғи алмастар;
2. әкетілетін тауарлар, оларға қатысты кедендік әкету баждары белгіленген;
3. тракторлар, арнайы мақсаттағы моторлы көлік құралдары, өндірістік мақсаттағы көлік құралдары;
4. автомобильдер тасымалдауға арналған тіркемелер;
5. орталық жылыту қазандары;
6. Шалғылар (газондарға арналған шалғылардан басқа), шөп дайындауға арналған машиналар т.б.;
7. қыздырынуға арналған солярий;
8. медицина техникасы және жабдықтар (жол жүру кезінде немесе медициналық көрсетулер бойынша пайдалану үшін қажеттіні қоспағанда) және т.б.